สวัสดีค่ะ พอดีเมื่อวันที่ 1 มีนา ได้ไปทำกายภาพบำบัดคอบ่าไหล่ด้วยการ Shock Wave มาค่ะ บริเวณที่ทำคือบ่า สะบัก และแขน (ทุกอย่างทำเฉพาะข้างขวาค่ะ) แต่หลังจากที่ทำมาแล้ว ในวันต่อมาพบว่าตัวเองมีอาการเหมือนหัวใจมันวูบๆ ไม่เป็นจังหวะ เป็นพักๆ และน่ารำคาญ ตอนนี้อาการหัวใจวูบๆ (ไม่มั่นใจว่าเรียกว่าใจสั่นหรือเปล่า) เริ่มมีอาการถี่ขึ้นค่ะ เลยอยากทราบว่ามันเป็นผลจากการShock Wave หรือเปล่าคะ และสามารถแก้ไขอย่างไรได้บ้างคะขอบค่ะ
สวัสดีค่ะ การทำกายภาพบำบัดด้วยเครื่อง shock wave นั้นเป็นการคลื่นกระแทกช็อคเวฟให้อยู่ในขนาดลำคลื่นและความลึกที่เหมาะสมแก่รักษาอาการปวดเรื้อรังจากสาเหตุต่างๆ โดยจะไปลดปริมาณสารสื่อประสาทที่ส่งสัญญาณปวดและกระตุ้นให้หลั่งสารลดปวดโดยที่คลื่นดังกล่าวมานี้ ไม่ก่อให้เกิดความร้อนและไม่ได้ใช้รังสีใดๆ จึงมีความปลอดภัยค่อนข้างสูงอาการใจสั่น รู้สึกวูบดังกล่าวมานั้น คิดว่าอาจจะยังเกี่ยวข้องกับการทำ shock wave ได้น้อย ยิ่งในคนปกติที่ไม่ได้มีการใส่เครื่องกระตุ้นหัวใจหรือโรคหัวใจใดๆอยู่เดิม แต่อย่างไรก็ตาม หากมีอาการถี่มากขึ้นเรื่อยๆ เจ็บหน้าอก รู้สึกเหมือนจะเป็นลม ควรจะไปพบแพทย์เพื่อตรวจหาสาเหตุอื่นๆที่อาจเกี่ยวข้องเช่นความดันหรือชีพจรเต้นผิดปกติ น้ำตาลในเลือดต่ำ โรคหัวใจหรือปอดที่ซ่อนอยู่ ต่อไป